નોંધનીય છે કે આ અગાઉ પણ 9 માર્ચના રોજ છત્તીસગઢના સુકમા જિલ્લામાં નક્સલીઓએ મોટો હુમલો કર્યો હતો જેમાં સુરક્ષા દળોના 9 જવાનો શહીદ થયા હતાં. સુકમા હુમલામાં જવાનોને પહેલા આઈઈડી બ્લાસ્ટથી નિશાન બનાવાયા અને ત્યારબાદ તેમના પર ફાયરિંગ કરવામાં આવ્યું હતું. આ હુમલામાં 100 જેટલા નક્સલીઓ સામેલ હોવાનું કહેવાયું હતું. 2010નો દંતેવાડા જિલ્લાનો હુમલો કોણ ભૂલી શકે? 6 એપ્રિલ 2010ના રોજ દંતેવાડા જિલ્લાના ચિંતલનાર જંગલમાં નક્સલીઓએ સીઆરપીએફના 75 જવાનો સહિત 76 લોકોની હત્યા કરી નાખી હતી.